

Protokoll fra styremøtet 04/14 – Østfold Travforbund

Tid: Mandag 05.05.2014 kl. 19.00-21.15

Sted: Momarken, spiserom

Tilstede: Arne Steen, Sten Strandberg, Kristin F. Strøm, Geir Arne Kristofferstuen og Elin Kristin Nilsen.

Forfall: Jostein Grav og 1.vara Mari Gjølberg

Dagsorden: 1. Protokoll styremøte 250314 og ledermøte 100414.
 2. Referatsaker
 3. Amatørstall/ponnistall
 4. Eventuelt

**1/Protokoll**
Referatet fra 25.03 og 10.04 ble godkjent

**2/Referatsaker**
**GAK og KFS**: **\***representerte begge sine travlag på DNTs GF og var fornøyd med årets utgave. God info og et målrettet DNT styre gir oss håp om bedre fremtid.
**EKN**: **\***Refererte fra DNTs GF via [www.travsport.no](http://www.travsport.no) – saker og valgresultater.
**SS**: **\***Refererte fra møte i Halden den 22.april – Harald Dørum fra NR.
**EKN**: **\***Forespørsel fra DNT evealuering; ØT-styret var ens og fornøyd med gjennomføringen.
**\***Tvist ponnitrening-Momarkens brev der de oppfordrer til å legge saken bak oss, og fokusere på et godt samarbeide til det beste for sporten vår – har vunnet frem.
\*Hestens dag-2 travlag i Østfold (Skiptvet og Sarpsborg) har fått innvilget søknad om støtte (3000,-) som utbetales når rapport om gjennomført prosjekt er mottatt.
**\***Medhjelper hesteutstilling Momarken 29.mai – ingen har meldt sin interesse-vi jobber videre med å finne engasjert og villig medhjelper.
**\***Ungdomssamling 10. og 11. mai. SMS sendt alle medlemmer i aldersgruppen 16-26 år.
**\*** Til start kurset-samling m/hester 3.mai kl.11-15.30 12 hester og 40 personer møtte.
**\***GF ØT-regnskap. Sekretær stilte spørsmål vedr. saksgang regnskap. Kristin Strøm var klar på at godkjent regnskap er styrets ansvar – ikke sekretær. Øvrige styremedlemmer støttet dette og kom frem til at revisorer burde være tilstede under neste års generalforsamlingsforberedelser.
**AS**: **\***Askim og Trømborg har bruksrett på Trippestadbanen mandager – der vil de samarbeide om ponnitrening.

3/Amatørstall/ponnistall
ØT-styret diskuterte flere alternativ til amatørstall og ponnistall, og ønsker å legge forholdene til rette. EKN sender ut e-post til samtlige travlag i Østfold, og ber om tilbakemelding på hvor mange som ønsker å benytte en eventuell amatørstall på Momarken. ØT-styret vil nedsette et utvalg, hvis undersøkelsen viser stor nok interesse for amatørstallen.

4/Eventuelt
Sekretær etterlyste søknad om ponniskole i sommer fra Trømborg Travlag. Leder av travlaget GAK jobber med å sette sammen en søknad med budsjett. Fristen var 15.mars. DNT har fått info om at søknaden er i annmarsj.

12.05.2014

Elin Kristin Nilsen